เขตบางนา

บางนา เป็นหนึ่งในห้าสิบเขตของกรุงเทพมหานคร สภาพพื้นที่โดยทั่วไปเป็นแหล่งการค้า การบริการ และแหล่งที่อยู่อาศัยหนาแน่นมาก

**ที่ตั้งและอาณาเขต**
เขตบางนาตั้งอยู่ทางทิศตะวันออกของแม่น้ำเจ้าพระยา (ฝั่งพระนคร) มีอาณาเขตติดต่อกับเขตต่าง ๆ  เรียงตามเข็มนาฬิกา ดังนี้- ทิศเหนือ ติดต่อกับเขตพระโขนง มีคลองบางอ้อ, ซอยสุขุมวิท 101/1 (วชิรธรรมสาธิต), ซอยวชิรธรรมสาธิต 32 (จุฬา 4), ซอยอุดมสุข 29 (พุทธวิถี 1) และถนนอุดมสุขเป็นเส้นแบ่งเขต- ทิศตะวันออก ติดต่อกับเขตประเวศและอำเภอบางพลี (จังหวัดสมุทรปราการ) มีคลองเคล็ดและคลองบางนา (สาหร่าย) เป็นเส้นแบ่งเขต- ทิศใต้ ติดต่อกับอำเภอบางพลี อำเภอเมืองสมุทรปราการ และอำเภอพระประแดง (จังหวัดสมุทรปราการ) มีแนวแบ่งเขตการปกครองระหว่างกรุงเทพมหานครกับจังหวัดสมุทรปราการเป็นเส้นแบ่งเขต- ทิศตะวันตก ติดต่อกับอำเภอพระประแดง (จังหวัดสมุทรปราการ) มีแนวกึ่งกลางแม่น้ำเจ้าพระยาเป็นเส้นแบ่งเขต

**ประวัติ**
ท้องที่เขตบางนาในอดีตมีฐานะเป็น ตำบลบางนา เป็นเขตการปกครองหนึ่งของอำเภอพระโขนง จังหวัดพระประแดง (เปลี่ยนชื่อมาจากนครเขื่อนขันธ์ตั้งแต่ พ.ศ. 2457) จนกระทั่งใน พ.ศ. 2470 ทางราชการได้พิจารณาโอนตำบลบางนาไปขึ้นกับอำเภอสมุทรปราการ จังหวัดสมุทรปราการแทน เพื่อความสะดวกในการปกครอง แต่ใน พ.ศ. 2472 ก็โอนกลับมาเป็นเขตการปกครองของอำเภอพระโขนง (ซึ่งได้ย้ายจากจังหวัดพระประแดงมาขึ้นกับจังหวัดพระนครอยู่ก่อนแล้ว) อีกครั้งหนึ่ง เนื่องจากตั้งอยู่ใกล้กันมากกว่าและประชาชนไปติดต่อธุระราชการได้สะดวกกว่า
ต่อมาในท้องที่ตำบลบางนาเริ่มมีสภาพเป็นชุมชน ย่านการค้า อุตสาหกรรม และที่พักอาศัยหนาแน่นขึ้น ในการขยายเขตเทศบาลนครกรุงเทพครั้งที่ 2 เมื่อ พ.ศ. 2498 ทางราชการจึงโอนพื้นที่บางส่วนของตำบลบางนาเข้าไปในท้องที่ด้วย ส่วนพื้นที่ที่อยู่นอกเขตเทศบาลนั้นได้กลายเป็นท้องที่ในเขตสุขาภิบาลประเวศซึ่งจัดตั้งขึ้นเมื่อ พ.ศ. 2506 จนกระทั่งมีการขยายเขตเทศบาลนครกรุงเทพออกไปอีกเป็นครั้งที่ 3 เมื่อ พ.ศ. 2507 จึงแยกไปรวมอยู่ในเขตเทศบาลทั้งตำบล
ใน พ.ศ. 2514 จังหวัดพระนครถูกรวมเข้ากับจังหวัดธนบุรี เปลี่ยนฐานะเป็นนครหลวงกรุงเทพธนบุรี และใน พ.ศ. 2515 จึงเปลี่ยนแปลงฐานะเป็นกรุงเทพมหานคร ซึ่งได้ยกเลิกการปกครองแบบสุขาภิบาลและเทศบาล รวมทั้งเปลี่ยนคำเรียกเขตการปกครองใหม่จากอำเภอและตำบลเป็นเขตและแขวงตามลำดับ ตำบลบางนาจึงได้รับการเปลี่ยนแปลงฐานะเป็น แขวงบางนา ขึ้นกับเขตพระโขนง
ภายหลังในเขตพระโขนงและเขตอื่น ๆ ของกรุงเทพมหานครมีความเจริญและมีประชากรหนาแน่นขึ้น จำเป็นต้องจัดขนาดพื้นที่และจำนวนประชากรในเขตต่าง ๆ ให้มีความเหมาะสมใกล้เคียงกัน เพื่อให้การปกครองและการอำนวยความสะดวกแก่ประชาชนเป็นไปอย่างมีประสิทธิภาพ ในวันที่ 14 ตุลาคม พ.ศ. 2540 กระทรวงมหาดไทยจึงประกาศเปลี่ยนแปลงพื้นที่เขตพระโขนง โดยแยกแขวงบางนาและบางส่วนของแขวงบางจากออกมาจัดตั้งเป็น เขตบางนา และในวันที่ 7 พฤศจิกายน ปีเดียวกัน กรุงเทพมหานครได้ประกาศตั้งแขวงบางนาเต็มพื้นที่เขตบางนา เพื่อให้เกิดความชัดเจนและประโยชน์ในด้านการปกครอง การบริหาร และการอำนวยความสะดวกแก่ประชาชน และประกาศทั้ง 2 ฉบับเริ่มมีผลบังคับใช้ในวันเดียวกันคือวันที่ 6 มีนาคม พ.ศ. 2541
จนกระทั่งในวันที่ 26 กรกฎาคม พ.ศ. 2560 กรุงเทพมหานครได้ประกาศยุบเลิกแขวงบางนา และจัดตั้งแขวงใหม่ 2 แขวงโดยใช้ถนนสรรพาวุธและถนนบางนา-ตราดฟากเหนือเป็นแนวแบ่งเขตระหว่างกัน พื้นที่แขวงทางตอนเหนือของแขวงบางนาเดิมได้รับการตั้งชื่อว่า แขวงบางนาเหนือ และพื้นที่ทางตอนใต้ของแขวงบางนาเดิมได้รับการตั้งชื่อว่าแขวงบางนาใต้

**การแบ่งเขตการปกครอง**
วันที่ 26 กรกฎาคม พ.ศ. 2560 กรุงเทพมหานครได้ประกาศยุบแขวงบางนา และตั้งแขวงขึ้นใหม่ 2 แขวง โดยใช้ถนนสรรพาวุธและถนนเทพรัตนเป็นเส้นแบ่งเขต และให้มีผลบังคับใช้ในวันเดียวกัน ส่งผลให้เขตบางนาในปัจจุบันประกอบด้วยแขวงดังต่อไปนี้

**ประชากร**

**การคมนาคม**
รถไฟฟ้า- รถไฟฟ้าบีทีเอส สายสุขุมวิท (สถานีอุดมสุข สถานีบางนา และสถานีแบริ่ง)- รถไฟฟ้าสายสีเหลือง (สถานีศรีเอี่ยม และสถานีศรีลาซาล)
ทางสายหลัก - ถนนสุขุมวิท ตั้งแต่ถนนวชิรธรรมสาธิตถึงซอยสุขุมวิท 107 (สุดเขตกรุงเทพมหานคร)- ถนนอุดมสุข ตั้งแต่ทางแยกอุดมสุขถึงคลองเคล็ด - ถนนบางนา-ตราด ตั้งแต่ทางแยกบางนาถึงคลองบางนา (สุดเขตกรุงเทพมหานคร)- ถนนศรีนครินทร์ ตั้งแต่คลองเคล็ดจนสุดเขตกรุงเทพมหานคร- ถนนสรรพาวุธ ตั้งแต่ทางแยกบางนาถึงแม่น้ำเจ้าพระยา - ถนนทางรถไฟสายเก่าปากน้ำ ตั้งแต่คลองบางอ้อจนสุดเขตกรุงเทพมหานคร - ทางพิเศษเฉลิมมหานคร ตั้งแต่คลองบางอ้อถึงทางแยกบางนา- ทางพิเศษบางนา-อาจณรงค์ ตั้งแต่คลองบางอ้อถึงทางแยกบางนา- ทางพิเศษบูรพาวิถี ตั้งแต่แยกบางนาถึงคลองบางนา (สุดเขตกรุงเทพมหานคร)
ทางสายรองและทางลัด - ถนนลาซาล- ถนนลาซาล-แบริ่ง- ซอยสุขุมวิท 101/2 และซอยอุดมสุข 5 (ตลาดอุบลศรี)- ซอยวชิรธรรมสาธิต 14 และซอยอุดมสุข 19 (หมู่บ้านเจริญผล) - ซอยวชิรธรรมสาธิต 32 (จุฬา 4) และซอยอุดมสุข 29 (พุทธวิถี 1) - ซอยอุดมสุข 42 / ซอยบางนา-ตราด 19 (เชลียง 1)- ซอยอุดมสุข 56 / ซอยบางนา-ตราด 21 (เชลียง 7)- ซอยบางนา-ตราด 23 (สวนสวรรค์)- ซอยบางนา-ตราด 12 / ซอยลาซาล 29 (หมู่บ้านถาวรนิเวศน์ 2)- ซอยสรรพาวุธ 2 (เลียบทางด่วนบางนา)

**สถานที่สำคัญ**
วัดศรีเอี่ยม- วัดบางนาใน- วัดบางนานอก- วัดศรีเอี่ยม- วัดผ่องพลอยวิริยาราม- ไบเทคบุรี- ศูนย์พัฒนากีฬาราชนาวี บางนา- กรมอุทกศาสตร์- ศูนย์บริการสาธารณสุข 8 บุญรอด รุ่งเรือง- กรมอุตุนิยมวิทยา- อาคารอินเตอร์ลิงก์- เนชั่นทีวี- แขวงทางหลวง​สมุทร​ปราการ​

**สถานศึกษา**
 โรงเรียนผ่องพลอยอนุสรณ์ (กทม.) - โรงเรียนเพี้ยนพินอนุสรณ์ (กทม.)- โรงเรียนรุ่งเรืองอุปถัมภ์ (กทม.)- โรงเรียนวัดบางนานอก (กทม.)- โรงเรียนวัดบางนาใน (กทม.) - โรงเรียนศรีเอี่ยมอนุสรณ์ (กทม.) - โรงเรียนอำนวยกนกศิริอนุสรณ์ (กทม.)- โรงเรียนอรรถวิทย์ สถานศึกษาเอกชน- โรงเรียนรุ่งเรืองวิทยา สถานศึกษาเอกชน- โรงเรียนสรรพาวุธวิทยา สถานศึกษาเอกชน- โรงเรียนสิริรัตนาธร (สพฐ)- โรงเรียนประภามนตรี บางนา สถานศึกษาเอกชน- โรงเรียนลาซาล สถานศึกษาเอกชน- วิทยาลัยพณิชยการบางนา (อาชีวศึกษา)- วิทยาลัยเทคโนโลยีอรรถวิทย์พณิชยการ (อาชีวศึกษา) สถานศึกษาเอกชน- วิทยาลัยเซาธ์อีสท์บางกอก (อยู่ในช่วงดำเนินการเปลี่ยนประเภทเป็นมหาวิทยาลัย) สถานศึกษาเอกชน 
*โรงเรียนพลาธิการ กรมพลาธิการทหารเรือ

**สโมสรกีฬา**
 สโมสรฟุตบอลธนาคารกรุงเทพ- สโมสรฟุตบอลบางนา

**อ้างอิง**

**แหล่งข้อมูลอื่น**
  เว็บไซต์สำนักงานเขตบางนา date=2017-09-12  -  แผนที่เขตบางนา date=2006-04-19